Σύγκριση της ευαισθησίας μίας ποσοτικής ορολογικής δοκιμής για την ανίχνευση αντιγόνου Dirofilaria immitis σε σκύλους, πριν και μετά από θερμική επεξεργασία και συσχετισμός με υπερηχοκαρδιογραφικές μετρήσεις στην καρδιά
Creators: name: Ταχτσόγλου, Συμέλα-Μαρία Γεωργίου
Publisher: name: Aristotle University of Thessaloniki
Year: 2019
Subjects: Διροφιλαρίωση
Θέρμανση ορού
Υπερηχοκαρδιογραφικές μετρήσεις
Heartworm disease
Serum heat treatment
Echocardiographic parameters

description: Σκοπός της μελέτης ήταν η διερεύνηση της ευαισθησίας των ορολογικών δοκιμών μετά τη θέρμανση του ορού και ο συσχετισμός συγκεκριμένων υπερηχοκαρδιογραφικών μετρήσεων με το παρασιτικό φορτίο του εκάστοτε ζώου, όπως αυτό υπολογίστηκε με βάση τις ορολογικές δοκιμές. Στη μελέτη εντάχθηκαν 59 σκύλοι στoυς οποίους πραγματοποιήθηκαν οι ορολογικές δοκιμές, πριν [PetChek® (IDEXX) και DiroCheck® (Synbiotics)] και μετά [DiroCheck (Synbiotics®)] τη θέρμανση του ορού στους 104 oC για 10 λεπτά με τα αποτελέσματα να ποσοτικοποιούνται με βάση την οπτική τους πυκνότητα (OD) σε φωτόμετρο ανάγνωσης ELISA HUMANREADER (HUMAN Diagnostic Systems, Germany). Σε 40 σκύλους έγινε μέτρηση του λόγου του κύριου κλάδου της πνευμονικής αρτηρίας προς τη διάμετρο της αορτής (PΑ/Ao) και της διαμέτρου της πνευμονικής αρτηρίας προς της πνευμονικής φλέβας (PA/PV). Ακολούθησε συσχετισμός τους με το παρασιτικό φορτίο των ζώων με βάση την ΟD. Από τα 59 ζώα, πριν τη θέρμανση , 12 σκύλοι ήταν αρνητικοί στην εξέταση DiroCheck® και 13 στην PetCheck®. Μετά τη θέρμανση οι οροαρνητικοί σκύλοι μειώθηκαν στους 6 στη εξέταση DiroCheck®, ενώ ταυτόχρονα αυξήθηκε η OD. Ο λόγος PA/PV εμφάνισε θετική και μέτριας ισχύος συσχέτιση με την OD στις δοκιμές Petcheck πριν τη θέρμανση και Dirocheck πριν και μετά τη θέρμανση, ενώ ο λόγος ΡΑ/Αο είχε θετική και χαμηλής ισχύος συσχέτιση με την ΟD στην ορολογική δοκιμή Dirocheck μόνο μετά τη θέρμανση. Η θέρμανση του ορού φαίνεται ότι αυξάνει την ευαισθησία των ορολογικών δοκιμών, και ο λόγος PA/PV είναι χρήσιμος για τον έμμεσο προσδιορισμό του παρασιτικού φορτίου του ζώου πριν και μετά τη θέρμανση, ενώ ο λόγος PA/Ao μόνο μετά τη θέρμανση του ορού.
description: The aim of this study was the comparison of quantitative serological test results for heartworm prior to and after heat treatment, and correlation between selected echocardiographic parameters with optical density(OD) before and after heat treatment. Quantitative serologic tests were performed in 59 dogs, prior to [PetChek® (IDEXX) and DiroCheck® (Synbiotics)] and after [DiroCheck® (Synbiotics)] heat-treatment of the serum samples (104 ºC for 10 minutes). The OD of the results was measured using ELISA HUMANREADER photometer reader (HUMAN Diagnostic Systems®). Echocardiography was conducted in 40 dogs and the following parameters were measured: right pulmonary artery/pulmonary vein ratio (PA/PV) and main pulmonary artery/aorta ratio (PA/Ao). Twelve dogs were negative in DiroCheck® and 13 in PetCheck® before heat treatment. After heating, 6 samples remained negative (DiroCheck®), while OD increased. Statically significant positive and moderate correlation was witnessed when the PA/PV ratio was compared to the OD before and after heating. Εqually significant, but low-strength correlation was observed when the PA/Ao ratio was compared to the OD after heating of the serum. Heat-treatment appears to increase the sensitivity of serological tests and at the same time, the use of PA/PV and PA/Ao ratios seems to be a useful index for the indirect evaluation of antigen concentration in dogs with heartworm disease.